ტყიბულის მუნიციპალიტეტის 2023 წლის ბიუჯეტის 9 თვის შესრულების

 ანგარიში

 2023 წლის ტყიბულის მუნიციპალიტეტის ბიუჯეტის შემოსულობების 9 თვის გეგმა შეადგენდა 14496,6 ათას ლარს (225,6 ათასი ლარით მეტი გასული წლის ანალოგიურ პერიოდთან შედარებით), ფაქტიურად შემოსულია 12229,9 ათასი ლარი (2086,3 ათასი ლარით მეტი გასული წლის ანალოგიურ პერიოდთან შედარებით). გეგმა შესრულებულია 84,4%.-ით.

 ბიუჯეტის 9 თვის გეგმა გადასახდელების ნაწილში შეადგენდა 19541,7 ათას ლარს (2257,4 ათასი ლარით მეტი გასული წლის ანალოგიურ პერიოდთან შედარებით), ფაქტიურად გახარჯულია 15816,8 ათასი ლარი (4020,8 ათასი ლარით მეტი გასული წლის ანალოგიურ პერიოდთან შედარებით) გეგმა შესრულებულია 81,0%-ით.

 ნაშთი 2023 წლის 1 იანვრის მდგომარეობით შეადგენდა 4571,4 ათას ლარს. 9 თვის განმავლობაში ნაშთი შემცირდა 3586,9 ათასი ლარით და 2023 წლის 01 ოქტომბრის მდგომარეობით შეადგინა 984,5 ათასი ლარი.

ცალკეული სახეობების მიხედვით შემოსავლების გეგმა შესრულებულია შემდეგნაირად:

საყოველთაო გადასახადები საქონელსა და მომსახურებაზე (დ ღ გ) გადასახადის 9 თვის გეგმა შეადგენდა 6013.1 ათას ლარს, ფაქტიურედ მიღებულია 6079.7 ათასი ლარი. გეგმა შესრულებულია 101,1%-ით.

საწარმოთა ქონების გადასახადი გეგმით გათვალისწინებული იყო 500,0 ათასი ლარი. ფაქტიურად 9 თვეში შემოსულია 552.4 ათასი ლარი. გეგმა შესრულებულია 110.5%-ით. სასოფლო-სამეურნეო დანიშნულების მიწის გადასახადის გეგმა გათვალისწინებული არ ყოფილა, ფაქტიურად მიღებულია 5.8 ათასი ლარი. არასასოფლო-სამეურნეო დანიშნულების მიწის გადასახადის გეგმა 9 თვეში გათვალისწინებულია 150,0 ათასი ლარი, ფაქტიურად შემოსულია 14,1 ათასი ლარი.

სხვა შემოსავლები 9 თვის გეგმით გათვალისწინებული იყო 407,4 ათასი ლარი. ფაქტიურად შემოსულია 366,6 ათასი ლარი. გეგმა შესრულებულია 90,0%--ით. მ.შ. ბუნებრივი რესურსებით სარგებლობის მოსაკრებელი გეგმით გათვალისწინებული იყო 225,0 ათასი ლარი. ფაქტიურად შემოსულია 142,5 ათასი ლარი. გეგმა შესრულებულია 63,3%-ით. შემოსავალი მიწის იჯარიდან და მართვაში გადაცემიდან გეგმით გათვალისწინებული არ ყოფილა, შემოსულია 13,6 ათასი ლარი.

სანებართვო მოსაკრებელი გეგმით გათვალისწინებული იყო 15,0 ათასი ლარი, ფაქტიურად შემოსულია 14,2 ათასი ლარი, რაც გეგმის 94,7%-ია.

ადგილობრივი მოსაკრებელი დასახლებული ტერიტორიის დასუფთავებისათვის 9 თვის გეგმით გათვალისწინებული იყო 22,5 ათასი ლარი, შემოსულია 34,7 ათასი ლარი, გეგმა შესრულებულია 155,0%-ით.

 დეპოზიტებზე და ანგარიშებზე დარიცხული პროცენტის 9 თვის გეგმა შეადგენდა 67,5 ათას ლარს. ფაქტიურად შემოსულია 40,5 ათასი ლარი. გეგმა შესრულებულია 60,0%-ით.

ჯარიმებითა და სანქციებით მიღებული შემოსავალი 9 თვის გეგმით გათვალისწინებული იყო 37,5 ათასი ლარი, ფაქტიურად შემოსულია 51,1 ათასი ლარი. გეგმა შესრულებულია 136,3%-ით.

 შემოსავალი შერეული და სხვა არაკლასიფიცირებული შემოსავალიდან შემოსულია 69,1 ათასი ლარი, რაც 9 თვის გეგმის (37,5 ათასი ლარი) 184,3 %-ია. (მათ შორის 44,5 ათასი ლარი შემოსავალი ხელშეკრულებების პირობების დარღვევისათვის დაკისრებული პირგასამტეხლოდან).

არაფინანსური აქტივების კლების დაზუსტებული გეგმა შეადგენდა 725,4 ათას ლარს. შემოსავალი 9 თვეში მიღებულია 209,4 ათასი ლარი. გეგმა შესრულებულია 29,0%-ით.

სახელმწიფო ბიუჯეტიდან მისაღები ტრანსფერის 9 თვის გეგმა შეადგენდა 6700,7 ათას ლარს. მიღებულია 5001,8 ათასი ლარი. მათ შორის მიზნობრივი ტრანსფერი 210,0 ათასი ლარი. საჯარო სკოლის მოსწავლეთა ტრანსპორტირებისათვის 388,7 ათასი ლარი. სპეციალური ტრანსფერი მიმდინარე ღონისძიებების დასაფინანსებლად 900,0 ათასი ლარი.

 სპეციალური ტრანსფერი სტიქიის სალიკვიდაციო ღონისძიებებისათვის 667,1 ათასი ლარი; კაპიტალური ტრანსფერი 2828,1 ათასი ლარი.

 წლის დასაწყისისათვის არსებულიმა ნაშთმა 2023 წლის 01 იანვარის მდგომარეობით შეადგენა 4571,4 ათასი ლარი. 9 თვის განმავლობაში ფინანსური აქტივები შემცირდა 3586,9 ათასი ლარით და 2023 წლის 01 ოქტომბრის მდგომარეობით შეადგინა 984,5 ათასი ლარი.

ადგილობრივი ბიუჯეტის 2023 წლის 9 თვის დაზუსტებული გეგმა გადასახდელების ნაწილში შეადგენდა 19541,7 ათას ლარს. ფაქტიურად გახარჯულია 15816,8 ათასი ლარი. გეგმა შესრულებული 80,9%-ით.

გადასახდელების 9 თვის შესრულება მუხლობრივ ჭრილში:

|  |  |
| --- | --- |
| **დასახელება** |  **გადასახდელების შესრულება** |
| გეგმა 9 თვე | საკასო შესრულება 9 თვე | პროცენტი |
|  ხარჯები  | 12749,3 | 10830,8 | 85,0% |
|  შრომის ანაზღაურება  | 1697,6 | 1670,7 | 98,4% |
|  საქონელი და მომსახურება  | 1964,1 | 1514,4 | 77,1% |
|  პროცენტები  | 11,8 | 11,8 | 100,0% |
|  სუბსიდიები  | 4409,8 | 4070,9 | 92,3% |
|  გრანტები | 14,0 | 5,0 | 35,7% |
|  სოციალური უზრუნველყოფა  | 668,6 | 603,2 | 90,2% |
|  სხვა ხარჯები  | 3983,4 | 2954,8 | 75,0% |
|  არაფინანსური აქტივების ზრდა  | 6763,3 | 4957,0 | 73,3% |
|  ვალდებულებები  | 29,1 | 29,0 | 99,6 |
| **სულ გადასახდელები** | 19541,7 | 15816,8 | 80,9% |

 ფუნქციონალური კლასიფიკაციის მიხედვით გადასახდელების 9 თვის შესრულება შემდეგნაირია:

|  |
| --- |
| **ტყიბულის მუნიციპალიტეტის 2023 წლის 9 თვის ხარჯების შესრულება ფუნქციონალურ ჭრილში** (ათას ლარებში) |
| **დასახელება** | **2023 წელის 9 თვე** |
| საერთო დანიშნულების სახელმწიფო მომსახურება | 2836,8 | 17,9 |
| თავდაცვა | 0 | 0 |
| საზოგადოებრივი წესრიგი და უშიშროება | 0 | 0 |
| ეკონომიკური საქმიანობა | 3575,6 | 22,6 |
| გარემოს დაცვა | 382,9 | 2,4 |
| საბინაო-კომუნალური მეურნეობა | 4553,2 | 28,8 |
| ჯანმრთელობის დაცვა | 72,8 | 0.5 |
| დასვენება და კულტურა | 1850,7 | 11,7 |
| განათლება | 1737,4 | 11,0 |
| სოციალური დაცვა | 807,5 | 5,1 |
| **სულ ხარჯები**  | **15816,9** | 100.0 |

საერთო დანიშნულების სახელმწიფო მომსახურების დასაფინანსებლად 9 თვის გეგმით გათვალისწინებული იყო 2969.3 ათასი ლარი. ფაქტიურად გახარჯულია 2836.8 ათასი ლარი. გეგმა შესრულებულია 96.0%-ით. მათ შორის წარმომადგენლობითი და აღმასრულებელი ორგანოების უზრუნველყოფის ხარჯები გეგმით გათვალისწინებული იყო 2963.1 ათასი ლარი, გახარჯულია 2835.8 ათასი ლარი. გეგმა შესრულებულია 95.7%-ით. აქედან 93.3 ათასი ლარი მიზნობრივი დანიშნულების ტრანსფერიდან. (სამხედრო აღრიცხვისა და გაწვევის სამსახურის დაფინასება).

მუნიციპალიტეტის ეკონომიკური განვითარებისათვის აუცილებელ პირობას წარმოადგენს მუნიციპალური ინფრასტრუქტურის მოვლა-შენახვა და შემდგომი გაუმჯობესება. ასევე საქალაქო ტრანსპორტის ფუნქციონირებისათვის საჭირო ღონისძიებები. ეკონომიკური საქმიანობის განვითარებისა და უზრუნველყოფისათვის გეგმით გათვალისწინებული იყო 4551.8 ათასი ლარი, ფაქტიურად გახარჯულია 3575.6 ათასი ლარი. გეგმა შესრულებულია 78.5%-ით. მათ შორის: საქალაქო ტრანსპორტის სუბსიდირებისათვის 9 თვის გეგმით გათვალისწინებული იყო 512.5 ათასი ლარი. გახარჯულია 366.9 ათასი ლარი, გეგმა შესრულებულია 71.6%-ით.

 მუნიციპალიტეტის ტერიტორიაზე არსებული მუნიციპალური შიდა გზების მოვლა-შენახვისათვის 9 თვის გეგმით გათვალისწინებული იყო 3709.6 ათასი ლარი. გახარჯულია 2880.4 ათასი ლარი. გეგმა შესრულებულია 77.6 %-ით.

საბინაო-კომუნალური მეურნეობის განვითარების ფარგლებში ხორციელდება მუნიციპალიტეტის საკუთრებაში არსებული სხვადასხვა ინფრასტრუქტურული ნაგებობების მოვლა-შენახვა. საცხოვრებელი სახლების ბინისმესაკუთრეთა ამხანაგობების დახმარება. ამ პროგრამების განსახორციელებლად ბიუჯეტით გათვალისწინებული იყო 6656,0 ათასი ლარი. გახარჯულია 4553,2 ათასი ლარი. გეგმა შესრულებულია 69,0%-ით.

 მუნიციპალიტეტის ერთ-ერთ მთავარ ფუნქციას წარმოადგენს ნორმალური სანიტარული მდგომარეობის უზრუნველყოფა. ქალაქის ქუჩების სისტემატური დაგვა-დასუფთავება და ნარჩენების გატანა, რაც გააუმჯობესებს ქალაქის სანიტარულ და ეკოლოგიურ მდგომარეობას. ამ მიზნით მუნიციპალიტეტის ბიუჯეტში 9 თვის გეგმით გათვალისწინებული იყო 385,6 ათასი ლარი. გახარჯულია 382,9 ათასი ლარი. გეგმა შესრულებულია 99,3 %-ით.

 განათლების ხელშეწყობის მიზნით მუნიციპალიტეტი აფინანსებს ბაღების ფუნქციონირებასთან დაკავშირებულ ყველა ხარჯს, მათ შორის: ბაღის პერსონალის შრომის ანაზღაურებას, ბავშვთა კვებას, შენობების გათბობას, საახალწლო ღონისძიებებს და სხვა მიმდინარე ხარჯებს. საჯარო სკოლების მცირე სარეაბილიტაციო სამუშაოებსა და მოსწავლეთა ტრანსპორტით უზრუნველყოფას. ამ მიზნით 9 თვის გეგმით გათვალისწინებული იყო 2010,2 ათასი ლარი. ფაქტიურად გახარჯულია 1737,4 ათასი ლარი. გეგმა შესრულებულია 86,4%-ით. მათ შორის სკოლამდელი აღზრდის დაწესებულებების სუბსიდირება 1338,6 ათასი ლარი, სკოლამდელი ობიექტების მოწყობა-რეაბილიტაციისათვის 8,1 ათასი ლარი. 389,0 ათასი ლარით დაფინანსდა საჯარო სკოლების მოსწავლეთა ტრანსპორტირება.

მუნიციპალიტეტის ინფრასტრუქტურული და ეკონომიკური განვითარების პარალელურად აუცილებელია ხელი შეეწყოს კულტურული ტრადიციების დაცვას. ამასთანავე, ერთ-ერთი პრიორიტეტია ახალგაზრდობის მრავალმხრივი განვითარების ხელშეწყობა და მათში ცხოვრების ჯანსაღი წესის დამკვიდრება. მუნიციპალიტეტი აგრძელებს კულტურული ობიექტების ფინანსურ მხარდაჭერას, წარმატებული სპორტსმენების ხელშეწყობას, რათა ნიჭიერმა ბავშვებმა და ახალგაზრდებმა შეძლონ მათი სპორტული შესაძლებლობების გამოვლინება.

მუნიციპალიტეტის ბიუჯეტში სპორტული ღონისძიებების დასაფინანსებლად 9 თვის გეგმით გათვალისწინებული იყო 1970,2 ათასი ლარი, გახარჯულია 1850,7 ათასი ლარი. გეგმა შესრულებულია 93,9%-ით.

 კულტურული ღონისძიებების დასაფინანსებლად 9 თვის გეგმით გათვალისწინებული იყო 708,0 ათასი ლარი. ფაქტიურად გახარჯულია 665,4 ათასი ლარი. გეგმა შესრულებულია 94,0%-ით.

ჯანდაცვის პროგრამების დაფინანსების მიზნით 9 თვის გეგმით გათვალისწინებული იყო 82,2 ათასი ლარი. ფაქტიურად გახარჯულია 72,8 ათასი ლარი. გეგმა შესრულებულია 89,0%-ით. დაფინანსება განხორციელდა დელეგირებული უფლებამოსილების ფარგლებში, სახელმწიფო ბიუჯეტიდან გამოყოფილი მიზნობრივი დანიშნულების ტრანსფერიდან.

სოციალური პროგრამები ითვალისწინებს მუნიციპალიტეტის ტერიტორიაზე მცხოვრები მოსახლეობის სხვადასხვა სოციალური დახმარებებით უზრუნველყოფას, სარიტუალო მომსახურების ხარჯების ანაზღაურებას, მოხუცებულთა, მიუსაფართა და სოციალურად დაუცველთა კვებით უზრუნველყოფას, დემოგრაფიული მდგომარეობის გაუმჯობესების მიზნით მრავალშვილიანი ოჯახების დახმარებას და სხვა სოციალურ ღონისძიებებს, რომლებიც მთლიანობაში უზრუნველყოფენ მუნიციპალიტეტის მოსახლეობის სოციალური მდგომარეობის გაუმჯობესებას.

 2023 წლის ბიუჯეტის ზოგიერთ სოციალურ პროგრამაში გაფართოვდა დახმარების მიმღებთა წრე, გაიზარდა პროგრამების დაფინანსება და ერთჯერადად მისაღები თანხის ოდენობა. რამაც საშუალება მოგვცა მეტი ბენეფიციარისთვის გაგვეწია ფინანსური დახმარება და მიგვეწოდებინა სოციალური სერვისები. სოციალური პროგრამების დაფინანსების მიზნით 9 თვის დამტკიცებული გეგმით გათვალისწინებული იყო 897,4 ათასი ლარი. ფაქტიურად გახარჯულია 791,4 ათასი ლარი. გეგმა შესრულებულია 88,2 %-ით.

 ინტეგრირებული საქმიანობის დღის ცენტრი დაფინანსდა 14,4 ათასი ლარით.

 გენდერული თანასწორობის პროგრამის ფარგლებში გახარჯულია 1,7 ათასი ლარი.

სარეზერვო ფონდიდან თანხების გამოყოფა ხორციელდება მუნიციპალიტეტის მერის ბრძანების საფუძველზე. სულ 9 თვეში დახმარება გაეწია 257 ოჯახს და დაიხარჯა 174,0 ათასი ლარი.

 ათ.ლარი

|  |  |  |  |
| --- | --- | --- | --- |
| org. kodi | დასახელება | ბენეფიციართა რაოდენობა რომელთაც გაეწია დახმარება | 2023 წლის 9 თვის ფაქტი |
|  |  |  |  |
| 01 01 02 | მუნიციპალიტეტის მერია | 1 | 5,0 |
| 06 02 01 | სამკურნალო საოპერაციო ხარჯებით დახმარების პროგრამა | 55 | 37,9 |
| 06 02 11 | მძიმე საყოფაცხოვრებო პირობებში, უბედური შემთხვევისა და სტიქიური მოვლენების შედეგად დაზარალებული ოჯახებისათვის ერთჯერადი დახმარების პროგრამა | 34 | 52,6 |
| 06 02 13 | ერთჯერადი სოციალური დახმარების პროგრამა- შეჭირვებული ოჯახებისათვის | 167 | 78,5 |
| სულ |  | 257 | 174,0 |